google/wiki40b huggingface dataset:
Ζακ Πολ Μιν

Η ζωή του

Γεννήθηκε στο Saint-Flour της επαρχίας Cantal στην περιοχή της Αρβέρνης και σπούδασε θεολογία στην Ορλεάνη. Έγινε κληρικός το 1824 και τοποθετήθηκε εφημέριος στο Puiseaux, στην επισκοπή της Ορλεάνης. Ύστερα από διαφωνία του με τον επίσκοπο της Ορλεάνης, έφυγε για το Παρίσι όπου εγκαταστάθηκε το 1833. Εκεί ίδρυσε το περιοδικό L'Univers religieux, το οποίο σύντομα απέκτησε 1.800 συνδρομητές και του οποίου υπήρξε διευθυντής για 3 χρόνια.
Κατανοώντας τη δύναμη του Τύπου, ίδρυσε τον εκδοτικό οίκο Imprimerie Catholique. Εξέδωσε σε ταχείς ρυθμούς πολυάριθμα θρησκευτικά βιβλία που απευθύνονταν κυρίως στον κατώτερο κλήρο. Η πρωτοτυπία του ήταν ότι χρησιμοποιούσε φθηνά υλικά, κρατώντας το κόστος χαμηλά και εξασφαλίζοντας κατ' αυτόν τον τρόπο ευρεία κυκλοφορία.
Το τυπογραφείο του καταστράφηκε από φωτιά το 1868 και στη συνέχεια ο αρχιεπίσκοπος του Παρισιού απαγόρευσε την επαναλειτουργία του. Το διάταγμα του Πάπα Πίου Θ΄ (1846-1878) για την απαγόρευση χρήσης του μισθού των κληρικών για την αγορά βιβλίων, μεταξύ των οποίων αναφέρονταν ονομαστικά και τα βιβλία του Migne, ήταν η χαριστική βολή. Ο Migne δεν μπόρεσε να ορθοποδήσει και μετά τον θάνατό του το 1875 στο Παρίσι, ο εκδοτικός του οίκος πέρασε στα χέρια των Αδελφών Garnier.
Ειρήνη Γαλανού

Βιογραφικά στοιχεία

Γεννήθηκε στις 17 Απριλίου 1895 ή 1898 στην Αθήνα. Ήταν κόρη του βουλευτή του Κόμματος των Φιλελευθέρων Μιχαήλ Γαλανού από την Κάλυμνο και της Ευδοξίας Σακελλαρίου από το Ναύπλιο και είχε τέσσερα μικρότερα αδέλφια. Σπούδασε στο Αρσάκειο και στη συνέχεια στο Γαλλικό Ινστιτούτο Αθηνών και τη Σχολή Κινηματογράφου, και παράλληλα διδάχτηκε αγγλικά και γερμανικά.
Τα χρόνια του Μεσοπολέμου εργαζόταν στον τομέα της ιδιωτικής εκπαίδευσης και εργάστηκε εθελοντικά στον Ελληνικό Ερυθρό Σταυρό κατά τη διάρκεια των δύο παγκοσμίων πολέμων. Παράλληλα μετέφραζε έργα παιδικής λογοτεχνίας και μετακόμισε στο Αργοστόλι. Εκεί διετέλεσε διευθύντρια του Κοργιαλένειου Ανωτέρου Παρθεναγωγείου της πόλης (1931–1939) ενώ μετά τον Β΄ Παγκόσμιο Πόλεμο επέστρεψε στην Αθήνα. Ήταν ιδρυτικό μέλος και μέλος του διοικητικού συμβουλίου της Εταιρείας Ελλήνων Λογοτεχνών. Πέθανε το 1984 στην Αθήνα.
Μπενίνιο Φιτιάλ

Βιογραφικά στοιχεία

Γεννήθηκε στις 27 Νοεμβρίου του 1945 και η οικογένειά του ανήκει στους Satawalese . Σπούδασε Διοίκηση Επιχειρήσεων και ολοκλήρωσε τις σπουδές του στο πανεπιστήμιο του Γκουάμ, όπου είναι αναγνωρισμένος ως "ξεχωριστός".  
Ο Φιτιάλ είναι ο πρώτος Κυβερνήτης που μιλάει τη γλώσσα της Καρολίνας. Οι Καρολίνιειοι είναι ομάδα λαών (μειονότητα στο νησί σε σχέση με τους Τσαμόρος) των οποίων οι πρόγονοι εγκαταστάθηκαν στις Βόρειες Μαριάνες στα τέλη του 19ου αιώνα και στις αρχές του 20ού αιώνα, από τα νησιά Γιαπ και Τσούουκ της Μικρονησίας.
Είναι παντρεμένος με τη Χοσίε Φιτιάλ και έχουν 2 παιδιά.

Κυβερνήτης

Ο Φιτιάλ είναι ο 6ος στη σειρά του Κυβερνήτης στα νησιά Βόρειες Μαριάνες και ανέλαβε καθήκοντα το 2006. Εξελέγη στις 6 Νοεμβρίου 2005 και κέρδισε τον αντίπαλό του , Ρεπουμπλικανό Χουάν Μπαμπαούτα, με 28,1% των ψήφων. Αξιοσημείωτο είναι ότι οι εκλογές για κυβερνήτη του 2005 ήταν οι πιο αμφίρροπες στην ιστορία της χώρας. Νωρίτερα ο Φιτιάλ ήταν πρόεδρος της Βουλής των Αντιπροσώπων. Είναι μέλος του Κόμματος του Συμβολαίου.
Έπειτα από την ανάληψη των καθηκόντων του επέβαλε συγκεκριμένο ενδυματολογικό κώδικα για τα μέλη του υπουργικού του συμβουλίου.

Επανεκλογή 2009

Στις 7 Νοεμβρίου 2009, στις κυβερνητικές εκλογές που διεξήχθησαν, τα αποτελέσματα δεν έβγαλαν νικητή (ποσοστό 50% και πάνω), στην πιο αμφίρροπη αναμέτρηση των τελευταίων ετών (με τη διαφορά ανάμεσα στους δύο βασικούς διεκδικητές να είναι 8 ψήφοι), και οι εκλογές επαναλήφθηκαν στις 23 Νοεμβρίου.
Ο Φιτιάλ επανεξελέγη κυβερνήτης στον δεύτερο γύρο, κάτι που έγινε για πρώτη φορά στην ιστορία των νησιών. Ο Φιτιάλ επικράτησε του Ρεπουμπλικάνου Χάιντς Χοφσνάιντερ με 51,4% έναντι 48,5% για τον αντίπαλό του.  Οι Ρεπουμπλικανοί κέρδισαν 9 έδρες στη Βουλή και 4 στη Γερουσία, έναντι 7 στη Βουλή για το Κόμμα Συμβολαίου, στις βουλευτικές εκλογές που διενεργήθηκαν στις 7 Νοεμβρίου 2009.

Καθαίρεση 2013

Ο Κυβερνήτης Φιτιάλ καθαιρέθηκε στις 11 Φεβρουαρίου 2013 με απόφαση της Βουλής των Αντιπροσώπων, καθώς κατηγορήθηκε για 13 αδικήματα, συμπεριλαμβανομένων της διαφθοράς και της παράβασης καθήκοντος.  Αν δεν παραιτούνταν, ο Φιτιάλ θα δικαζόταν ενώπιον της Γερουσίας.
Τον αντικατέστησε στο αξίωμα του Κυβερνήτη ο Ελόι Ίνος.
Έλβα (νήσος)

Ιστορία

Το νησί είναι γνωστό από την αρχαιότητα για τα πλούσια κοιτάσματα σιδήρου. Τα πρώτα ορυχεία φτιάχτηκαν από τους Ετρούσκους και αργότερα από τους Ρωμαίους. Μετά την πτώση της Ρωμαϊκής Αυτοκρατορίας έπεσε θύμα επιδρομών από διάφορα βαρβαρικά φύλα και Σαρακηνούς.
Από τις αρχές του 11ου αιώνα υπήρξε υπό την κυριαρχία Βενετών και Μεδίκων. Το λιμάνι του Portoferraio υπήρξε η πρώτη έδρα του Τάγματος των Ιπποτών του Αγίου Στεφάνου που ιδρύθηκε το 1561 από τον Κόζιμο Α΄ των Μεδίκων. Το 1603 καταλήφθηκε από τον Φίλιππο Β' της Ισπανίας. Το 1802 βρέθηκε υπό γαλλική κυριαρχία και είδε μεγάλη οικονομική άνθιση.
Μετά από την αναγκαστική παραίτησή του ο Ναπολέων Α΄ Βοναπάρτης εξορίστηκε στο νησί όπου και έμεινε για 9 μήνες και 21 μέρες μέχρι την δραπέτευση του την 26 Φεβρουαρίου, 1815. Κατά την περίοδο αυτή του δόθηκε το αξίωμα του αυτοκράτορα της νήσου με προσωπική φρουρά 600 ανδρών.
Το 1860 η νήσος ενώθηκε με το Βασίλειο της Ιταλίας.
Πιο πρόσφατα έχει γίνει γνωστή για το κρασί της, επίσης είναι δημοφιλές τουριστικό θέρετρο.
2979 Μούρμανσκ

Φυσικά χαρακτηριστικά

Η μέση διάμετρος του Μούρμανσκ εκτιμάται σε 26 χιλιόμετρα περίπου. Ο φασματικός τύπος του είναι άγνωστος (πιθανώς είναι C, ανθρακούχος), ενώ το γεωμετρικό άλβεδό του είναι 0,038 ± 0,010.
Ρενέ Μουρ

Βιογραφία

Ο Μουρ και η Βίντμπους έγραψαν hits για άλλους, συμπεριλαμβανομένου της Στέφανι Μιλς και του Κιούρτις Μπλόου. Αυτός και η Άντζελα σταμάτησαν να δουλεύουν μαζί το 1986. Ο Μουρ έγραψε και ήταν παραγωγός των hits μερικών καλλιτεχνών, όπως του Μάικλ Τζάκσον, και έγραψε και ήταν παραγωγός 4 κομματιών του πρώτου άλμπουμ της Τζάνετ Τζάκσον. Ο Μουρ ήταν υποψήφιος για 2 βραβεία Γκράμι για Song of the Year και Album of the Year.
Eldorado Gold

Τουρκία

Θυγατρική: Tuprag.
Δύο ενεργά ορυχεία χρυσού στη δυτική Τουρκία: Kisladag και Efemcukuru. Αθροιστικά φτάνουν περίπου στο 40% της ετήσιας εγχώριας παραγωγής χρυσού.

Ελλάδα

Θυγατρικές: Ελληνικός Χρυσός (Hellas Gold), Χρυσωρυχεία Θράκης (Thracean Gold Mining) και Μεταλλευτική Θράκης (Thrace Minerals). 
Δύο υπό λειτουργία έργα στη ΒΑ Χαλκιδική: μικρό ορυχείο αργύρου/μολύβδου/ψευδάργυρου στο Στρατώνι και ορυχείο χρυσού/αργύρου/μολύβδου/ψευδάργυρου στην Ολυμπιάδα.
Ένα υπό ανάπτυξη έργο στη ΒΑ Χαλκιδική: ορυχείο χρυσού/χαλκού στις Σκουριές.
Ένα υπό ανάπτυξη έργο στη Θράκη: ορυχείο χρυσού/αργύρου στο Πέραμα.

Ρουμανία

Το υπό ανάπτυξη ορυχείο χρυσού/αργύρου Certej στην ορεινή περιοχή της Τρανσυλβανίας (δυτική Ρουμανία).

Βραζιλία

Το υπό λειτουργία επιφανειακό ορυχείο σιδήρου Vila Nova στην πολιτεία Αμαπά (βόρεια Βραζιλία).
Το υπό ανάπτυξη ορυχείο χρυσού Tocantinzinho στην πολιτεία Παρά (βόρεια Βραζιλία).

Κίνα

Τέσσερα έργα τα οποία πωλήθηκαν από την Eldorado μέσα στο 2016.

Καναδάς

Τον Μάιο του 2017 η Eldorado προχώρησε στην εξαγορά της επίσης καναδικής Integra Gold.
Πλέον κατέχει το υπό ανάπτυξη υπόγειο ορυχείου χρυσού Lamaque στην επαρχία Κεμπέκ (δυτικός Καναδάς).
Αμρ Ουάρντα

Σταδιοδρομία σε συλλογικό επίπεδο

Ξεκίνησε το άθλημα στη γενέτειρά του με τη Σπόρτινγκ Αλεξάνδρειας και το 2011 εντάχθηκε στα τμήματα υποδομών της Αλ Αχλί του Καΐρου. Μέλος της ομάδας νέων (Κ-23), επιλέχθηκε για την ανδρική στις 16 Ιουνίου 2014 ως αλλαγή κατά την τελευταία αναμέτρηση πριν τα πλέι οφ της περιόδου, γεγονός που του επέτρεψε να συμπεριλαμβάνεται μεταξύ των πρωταθλητών Αιγύπτου 2013-14. Ωστόσο, αυτή υπήρξε και η μοναδική του εμφάνιση στη διοργάνωση για την Αλ Αχλί, καθώς τον Ιανουάριο του 2015 παραχωρήθηκε με δανεισμό στην Αλ Ιτιχάντ Αλεξάνδρειας (16 αγώνες Α΄ κατηγορίας, 1 τέρμα), ενώ το ερχόμενο καλοκαίρι με ελεύθερη μεταγραφή στον Παναιτωλικό.
Η απόδοσή του στην ελληνική Σούπερ Λιγκ, ως αριστερός εξτρέμ αλλά και οργανωτής του παιχνιδιού, προκάλεσαν το ενδιαφέρον συλλόγων της ιταλικής Σέριε Α, η συμμετοχή στην οποία αποτελεί για τον ίδιο ένα μακροχρόνιο στόχο της καριέρας του. Τελικά και κατόπιν 39 συναντήσεων πρωταθλήματος (9 γκολ και 2 ασίστ) σε θητεία 1½ χρόνου στον Παναιτωλικό, αποκτήθηκε για τα επόμενα 3½ από τον ΠΑΟΚ, με μεταγραφικό κόστος της τάξης των 350 χιλιάδων ευρώ και αμοιβή πρώτου έτους 250 χιλιάδες περίπου. Ο Ουάρντα πρόκειται για τον 8ο Αιγύπτιο στην ιστορία της ομάδας, συνεχίζοντας μία ξεχωριστή –για τα ελληνικά δεδομένα– "παράδοση". Λίγους μήνες μετά την μεταγραφή του στον ΠΑΟΚ πανηγύρισε και τον πρώτο τίτλο στην ομάδα του, καθώς ο ΠΑΟΚ επιβλήθηκε στον τελικό του κυπέλλου της ΑΕΚ με σκορ 2-1.

Σταδιοδρομία σε εθνικό επίπεδο

Χρίστηκε διεθνής με το αντιπροσωπευτικό συγκρότημα κάτω των 20 και την Ολυμπιακή ομάδα της χώρας του. Στα 22 του και όντας ποδοσφαιριστής του Παναιτωλικού, αγωνίστηκε πρώτη φορά για την ανδρών Αιγύπτου στις 11 Οκτωβρίου 2015, όταν ο Έκτορ Ραούλ Κούπερ τον χρησιμοποίησε σε όλο το β΄ ημίχρονο κατά τη φιλική νίκη με 3-0 επί της Ζάμπια στο ουδέτερο Άμπου Ντάμπι. Από τον Αργεντινό προπονητή κλήθηκε στην 23άδα για την τελική φάση του κυπέλλου Εθνών Αφρικής 2017 (Κόπα Άφρικα), όπου μετείχε ως αλλαγή σε δύο αναμετρήσεις των ομίλων και τον ημιτελικό, ευστοχώντας στην καθοριστική προτελευταία εκτέλεση της διαδικασίας των πέναλτι, για όλο δε τον τελικό και την ήττα 2-1 από το Καμερούν. Επελέγη στην αποστολή της ομάδας στο Μουντιάλ του 2018.
Εχένηος

Στην ελληνική μυθολογία με το όνομα Εχένηος είναι γνωστό ένα μέλος της αριστοκρατίας ή πρόκριτος των Φαιάκων. Αυτός ο Φαίακας αναφέρεται στην Οδύσσεια (ραψωδία η, στίχοι 155 κ.ε., και λ 342 κ.ε.) ως «γέρων ήρως» και «προγενέστερος Φαιήκων ανδρών», δηλαδή ο γεροντότερος από όλους τους Φαίακες όταν ο Οδυσσέας φιλοξενήθηκε ως ναυαγός στο νησί τους. Μετά τον λόγο του Οδυσσέα στα ανάκτορα, ο Εχένηος είπε στον βασιλιά των Φαιάκων Αλκίνοο: «Δεν είναι, Αλκίνο, αυτό σωστό, μήτε να πεις ταιριάζει, / χάμω στη στιά να κάθεται στη στάχτη απάνω ο ξένος / κι όλοι μουδιάζουν, λόγο σου ν' ακούσουν καρτερώντας. / Μον' έλα τώρα σήκωσε τον ξένο να καθίσει / σ' ένα αργυρόκαρφο θρονί κι οι κράχτες ας κεράσουν / πάλε κρασί, να στάξουμε στο βροντορίχτη Δία, / που προστατεύει η χάρη του τους ξένους, κι η οικονόμα / απ' ό,τι μέσα βρίσκεται φαΐ στον ξένο ας δώσει.» (η 159 κ.ε., μετάφραση Ζ. Σίδερη)
Γιαν Κοψίβα

Σε συλλογικό επίπεδο

Προερχόμενος από μια ποδοσφαιρική σχολή εκ των κορυφαίων παγκοσμίως την εποχή εκείνη (η Τσεχοσλοβακία τερμάτισε στη δεύτερη θέση στο Μουντιάλ του 1934 στην Ιταλία), αλλά και με προϋπηρεσία στη σπουδαία Μπαρτσελόνα των προπολεμικών χρόνων, εργάστηκε στον Ολυμπιακό σε τρεις διαφορετικές χρονικές περιόδους (1927-1930), (1933-1934) και (1936-1937) και ήταν ο πρώτος ξένος προπονητής που εργάστηκε ποτέ στην ομάδα του Πειραιά.

Στην εθνική Ελλάδας

Την περίοδο 1929-1930 βρέθηκε στον πάγκο της εθνικής Ελλάδας και υπήρξε ο προπονητής υπό τις οδηγίες του οποίου σημειώθηκε η πρώτη νίκη στην ιστορία του ελληνικού αντιπροσωπευτικού συγκροτήματος, όταν στις 20 Ιανουαρίου 1930, στα πλαίσια του 1ου Βαλκανικού Κυπέλλου, επικράτησε 2-1 της Γιουγκοσλαβίας στο Γήπεδο Λεωφόρου Αλεξάνδρας. Στους τρεις συνολικά αγώνες που βρέθηκε στην τεχνική ηγεσία της Ελλάδας, είχε απολογισμό μία νίκη, μία ισοπαλία και μία ήττα.
Μαγκούμπα Σιρτλάνοβα

Πρώτα χρόνια

Γεννήθηκε στις 15 Ιουλίου 1912 στο Μπελεμπέι του Μπασκορτοστάν στη Ρωσική Αυτοκρατορία. Αποφοίτησε από την πτητική σχολή Μπασάλοφ το 1932 και προσχώρησε ένα ένα σύλλογο ανεμόπτερων στη Τιφλίδα. Μετά την αρχή του δευτέρου παγκοσμίου πολέμου, στρατολογήθηκε τον Ιούλιο του 1941.

Στρατιωτική καριέρα

Η Σιρτλάνοβα εστάλη για να πολεμήσει στον Μεγάλο Πατριωτικό Πόλεμο στις 27 Δεκεμβρίου 1942 και πραγματοποίησε την πρώτη της αποστολή στις 10 Φεβρουαρίου 1943 ως μέρος του 588ου Συντάγματος Νυχτερινού Βομβαρδισμού, το οποίο αργότερα μετονομάστηκε σε 46ο Σύνταγμα Νυχτερινών Αεροπορικών Βομβαρδισμών του Ταμάν. Συμμετείχε σε μάχες στο Βόρειο Καύκασο, στη Λευκορωσία, στη χερσόνησο Ταμάν, στην Κριμαία, στην Πολωνία και στη Πρωσία. Μέχρι το τέλος του πολέμου είχε πραγματοποιήσει 928 ώρες πτήσης σε μάχη, εκτέλεσε 780 αποστολές, έριξε 190 τόνους βομβών στην εχθρική επικράτεια και οδήγησε με ασφάλεια τα αεροσκάφη της με βαριά αντιαεροπορική φωτιά και κακοκαιρία. Λόγω της ακρίβειας των βομβαρδισμών της, κατάφερε να καταστρέψει δύο σιδηροδρομικούς σταθμούς, δύο προβολείς, τρεις μονάδες πυροβολικού, τέσσερα τεθωρακισμένα οχήματα, μια αποθήκη καυσίμων και 85 καταυλισμούς του εχθρού. Για τα στρατιωτικά της επιτεύγματα τιμήθηκε με τον τίτλο του Ήρωα της Σοβιετικής Ένωσης στις 15 Μαΐου 1946.

Ύστερη ζωή και βραβεύσεις

Μετά τον Β΄ Παγκόσμιο Πόλεμο αποσύρθηκε από το στρατό και εργάστηκε σε εργοστάσιο στο Καζάν από το 1951 έως το 1962. Υπάρχει μια οδός που ονομάστηκε προς τιμήν της, καθώς και ένα μνημείο και γυμναστήριο που ονομάστηκε προς τιμήν της. Πέθανε στις 1 Οκτωβρίου 1971 και θάφτηκε στο κοιμητήριο Νόβο-Τατάρ Σλόμποντα.
Κύπελλο Σκωτίας (ποδόσφαιρο ανδρών)

Ιστορικά στοιχεία

Το πρώτο Κύπελλο Σκωτίας διεξήχθη την περίοδο 1873-74 με τη συμμετοχή μόνο 16 ομάδων. Στον πρώτο τελικό η Κουίνς Παρκ νίκησε την Κλαϊντσντέιλ με 2-0 ενώπιον 3.000 θεατών. Το 1885 φιλοτεχνήθηκε ένα κύπελλο για το νικητή. Το κύπελλο αυτό είναι το αρχαιότερο στον κόσμο, αφού απονέμεται μέχρι σήμερα.
Ο τελικός διεξάγεται παραδοσιακά στη Γλασκόβη. Από το 1904 ο συνήθης τόπος διεξαγωγής του είναι το Χάμπτεν Παρκ. Όμως, κατά καιρούς έχουν διεξαχθεί τελικοί τόσο στο Άιμπροξ της Ρέιντζερς, όσο και στο Σέλτικ Παρκ.
Ευρωμπάσκετ 2021

Μορφή

Μια σειρά από 24 ομάδες που θα προκριθούν αναμένεται να παίξει στην τελική φάση.

Προσόντα

Η πρόκριση θα ξεκινήσει το Νοέμβριο του 2017, με εννέα ομάδες που συμμετέχουν στα προ-προκριματικά, συμπεριλαμβανομένων των πέντε εξαλειμμένων ομάδων από τα Ευρωπαϊκά Προ-Προκριματικά του Παγκόσμιου Κυπέλλου Καλαθοσφαίρισης του 2019. Η Τσεχική Δημοκρατία, η Γεωργία, η Γερμανία και η Ιταλία χαρακτηρίζονται αυτόματα ως συνδιοργανωτές.
9 (περιοδικό)

Το 9 υπήρξε ένθετο περιοδικό με θέμα τα κόμικς και την επιστημονική φαντασία και κυκλοφόρησε από τον Ιούνιο 2000 μέχρι και τον Ιούνιο του 2010 ,κάθε Τετάρτη δωρεάν μαζί με την εφημερίδα Ελευθεροτυπία,ενώ από το Μάιο του 2009 κυκλοφορούσε κάθε Σάββατο.
Ονομάστηκε "9" προς τιμή της 9ης τέχνης, δηλαδή των κόμικς, που καλύπτει το μεγαλύτερο μέρος της ύλης του. Περιέχει δημιουργίες τόσο ξένων όσο και ελλήνων καλλιτεχνών και στις σελίδες του έχουν δημοσιευτεί πολλές σημαντικές ιστορίες κόμικς, κυρίως ευρωπαϊκής προέλευσης. Το περιοδικό διοργανώνει επίσης ετήσιους διαγωνισμούς σχεδίου κόμικς τα αποτελέσματα των οποίων ανακοινώνονται κάθε Σεπτέμβριο. Από τις σελίδες του "9" αναδείχτηκαν αρκετοί νέοι Έλληνες δημιουργοί όπως ο Ηλίας Κυριαζής, ο Βασίλης Λώλος, o Κων Χρυσούλης (ΚΩΝ), ο Τάσος Παπαϊωάννου, ο Αντώνης Παπαντωνίου, ο Θανάσης Πέτρου, ο Γιώργος Καλατζής κ.α. ενώ ιστορίες έχουν δημοσιεύσει και παλιότεροι δημιουργοί όπως ο Σπύρος Δερβενιώτης, ο Λέανδρος, ο Γιάννης Καλαϊτζής, ο Ανδρέας Ζαφειράτος και ο Πέτρος Ζερβός.
Στον χώρο της επιστημονικής φαντασίας, το περιοδικό δημοσιεύει συχνά ανταποκρίσεις από Φεστιβάλ του εσωτερικού (Φεστιβάλ ΕΦ Ερμούπολης) και του εξωτερικού (Utopiales Festival), παρουσιάσεις βιβλίων, συνεντεύξεις με συγγραφείς, άρθρα και σε κάθε τεύχος ένα διήγημα ξένου ή έλληνα συγγραφέα συνοδευόμενο από εικονογράφηση. Στις σελίδες του έχουν φιλοξενηθεί Αγγλόφωνοι και Γαλλόφωνοι συγγραφείς, αλλά επίσης και αρκετοί δημιουργοί από τα Βαλκάνια, την Ισπανία, την Κούβα, τη Βραζιλία και άλλες χώρες. Αρκετοί έλληνες συγγραφείς επιστημονικής φαντασίας έχουν πρωτοδημοσιευθεί στο 9 ή έχουν συχνή παρουσία σε αυτό. Ενδεικτικά αναφέρονται οι Γιώργος Γούλας, Στέλιος Καλογεράκης, Κωνσταντίνος Κέλλης, Παναγιώτης Κούστας, Μιχάλης Μανωλιός, Σωτήρης Μπαμπατζιμόπουλος, Αλέκος Παπαδόπουλος, Γιάννης Στάγκος, Κώστας Χαρίτος, Νίκος Χατζηιωάννου όπως επίσης και οι Βάσω Χρήστου, Χέντβιγκ-Μαρία Καρακούδα, Ντίνος Χατζηγιώργης, Νίκος Γ. Ξυδάκης κ.α.
Από το πρώτο του τέυχος μέχρι σήμερα, το 9 έχει διατηρήσει μια ιδιάζουσα 'παράδοση' τα εξώφυλλά του πάντα να τα κοσμούν γυναικίες φιγούρες, επι το πλείστον επώνυμες ηρωίδες κόμικς αλλά και πρωτότυπα σχέδια που έγιναν αποκλειστικά για το 9. Ελάχιστες εξαιρέσεις που έσπασε αυτή η παράδοση, ήταν σε ειδικές επετειακές κυκλοφορίες.
Υπεύθυνος έκδοσης είναι ο Άγγελος Μαστοράκης.
Το περιοδικό 9 έκλεισε τον κύκλο του μετά από 10 χρόνια κυκλοφορίας τον Ιούνιο του 2010,μαζί με άλλα δύο περιοδικά της ελευθεροτυπίας(ΓΕΩ και Bet).Στο τελευταίο τεύχος υπήρχε "υπόσχεση" ότι μετά το καλοκαίρι θα επανέλθει με άλλη μορφή,αλλά το μόνο που έμεινε ήταν κάποια κόμικ στο εσωτερικό της εφημερίδας και η έκδοση με τους νικητές του 10 πανελληνίου διαγωνισμού κόμικ τον Σεπτέμβρη.

Δημοσιευμένες ιστορίες

Στο "9" έχουν δημοσιευτεί στα χρόνια που κυκλοφορεί πάρα πολλές σειρές κόμικς, τόσο ελληνικές όσο και ξένες. Ενδεικτικά:
Αταξία

Ευταξία

Αντίθετα, ένα εξαιρετικά εύτακτο σύστημα μπορεί πολύ εύκολα να διαταραχθεί, με αποτέλεσμα οι μακροσκοπικές του ιδιότητες να αλλάξουν δραστικά, αν εκείνο ανακατανεμηθεί.
45 Ευγενία

Ανακάλυψη

Η Ευγενία ανακαλύφθηκε το 1857 από τον Χέρμαν Γκόλντσμιντ, o oποίος παρατηρούσε από το Παρίσι, και έλαβε το όνομα της αυτοκράτειρας Ευγενίας του Μοντίχο, συζύγου του Ναπολέοντα Γ΄ της Γαλλίας. Υπήρξε έτσι ο πρώτος αστεροειδής που πήρε το όνομα ενός πραγματικού ανθρώπου, αντί μιας μυθολογικής μορφής.

Φυσικά χαρακτηριστικά

Η μέση διάμετρος της Ευγενίας υπολογίσθηκε σε 215 χλμ., που προκύπτει από διαστάσεις 232×193×161 χλμ. ή 305×220×145 χλμ, ενώ η μάζα της εκτιμάται σε 5,7 ως 5,8 τετράκις εκατομμύρια τόνους, με πιθανή μέση πυκνότητα 1,1 γραμμάριο ανά κυβικό cm. Η πολύ χαμηλή αυτή πυκνότητα (παρόμοια με της Ματθίλδης), υποδεικνύει την πολύ χαλαρή δομή της: ίσως είναι ένας σωρός από συντρίμματα. Η μέση επιτάχυνση της βαρύτητας στον ισημερινό της Ευγενίας εκτιμάται σε 1,7 cm/sec², δηλαδή η βαρύτητα εκεί είναι 577 φορές ασθενέστερη από την αντίστοιχη γήινη, ενώ η μέση ταχύτητα διαφυγής υπολογίζεται σε 71 m/sec (256 χιλιόμετρα την ώρα). Η Ευγενία περιστρέφεται γύρω από τον εαυτό της μία φορά κάθε 5 ώρες και 42 λεπτά.
Ο φασματικός τύπος της Ευγενίας είναι F (πολύ σκοτεινός ανθρακούχος). Το γεωμετρικό άλβεδό της είναι 0,040 και η μέση θερμοκρασία στην επιφάνειά της εκτιμάται σε 102 περίπου βαθμούς Κελσίου κάτω από το μηδέν, αλλά η μέγιστη μπορεί να ανέλθει και στους -22 βαθμούς.
Δεινομένης ο Συρακούσιος

Βιογραφία

Ο Ηρόδοτος αναφέρει, ότι οι πρόγονοί του καταγόταν από την Τήλο (νήσο μεταξύ Κω και Ρόδου) και ήταν οι ιδρυτές της πόλης Γέλας στη νότιο Σικελία.
Ο Δεινομένης συμβουλεύτηκε ένα μαντείο για τη μοίρα των τέκνων του και τού ειπώθηκε, ότι ο Γέλων, ο Ιέρων και ο Θρασύβουλος προοριζόταν να γίνουν τύραννοι.
Γιώργος Χρυσανθόπουλος

Καριέρα

Ο Χρυσανθόπουλος ξεκίνησε την καριέρα από την ομάδα της γενέτειρας του, τον Πιερικό και αγωνίστηκε στις εθνικές ομάδες παίδων και εφήβων, τραβώντας την προσοχή του Παναθηναϊκού, ο οποίος τον ενέταξε στην σύνθεση του για δύο χρόνια. Με τους "πράσινους" αναδείχθηκε δευτεραθλητής Ελλάδας το 1994-95 και συμμετείχε στα φάιναλ-φορ του κυπέλλου πρωταθλητριών το 1994 και το 1995.
Την σεζόν 1995-96 φόρεσε την φανέλα του Άρη,πριν συνεχίσει έναν χρόνο αργότερα στον Παπάγου, με τον οποίο κατέλαβε την έβδομη θέση του ελληνικού πρωταθλήματος, σε μία από τις καλύτερες χρονιές στην ιστορία του συλλόγου. Παράλληλα, αγωνίστηκε στην ελληνική εθνική ομάδα ανδρών στους Μεσογειακούς αγώνες του 1997.
Το καλοκαίρι του 1997 επέστρεψε στον Άρη και παρά τα οικονομικά προβλήματα που αντιμετώπιζε ο σύλλογος, κατάφερε να κατακτήσει το κύπελλο Ελλάδας κερδίζοντας στον τελικό την ΑΕΚ του Γιάννη Ιωαννίδη με 71-68. Παρέμεινε στους "κίτρινους" μέχρι το 2000, φθάνοντας ως την ημιτελική φάση του κυπέλλου Σαπόρτα το 1999.
Συνέχισε να αγωνίζεται για μία ακόμη δεκαετία, κλείνοντας την καριέρα του στην Παναχαϊκή, αφού έφυγε μετά από αρκετά χρόνια από την ομάδα με την οποία αναδείχθηκε, τον Πιερικό, το 2010.
Κλειδί Βοιωτίας

Ιστορικά Στοιχεία

Στη περιοχή Καστρί (λόφος Αγίου Κωνσταντίνου) ΄έχει εντοπισθεί μυκηναϊκός οικισμός, όπου έχουν ανασκαφεί οικοδομικά κατάλοιπα και τάφοι.
Με Β.Δ. της 31 Μαρτίου 1909, συστάθηκε επιτροπή για τη μελέτη τοπωνυμιών της Ελλάδας, υπό την προεδρία του Ν.Γ. Πολίτη. Για το Κλειδέτι, η επιτροπή γνωμοδότησε ότι δεν υπήρχε λόγος μετονομασίας σε Νέα Τανάγρα (απόφαση που είχε πάρει το κοινοτικό συμβούλιο Κλειδετίου), αφού το χωριό δεν έχει τίποτα κοινό με την Τανάγρα ούτε είναι ούτε το κοντινότερο προς την αρχαία ομώνυμη πόλη.
Ότογιολ 4

H Ότογιολ 4 ή Αυτοκινητόδρομος 4 είναι ο μεγαλύτερος αυτοκινητόδρομος στην Τουρκία. Συνδέει την Κωνσταντινούπολη με την Άγκυρα. Διασχίζει τον Μαρμαρά, την Ανατολία και την Μαύρη Θάλασσα. Έχει μήκος 407 χιλιόμετρα, ενώ διαθέτει 6 λωρίδες κυκλοφορίας (3 ανά κατεύθυνση). Είναι επίσης τμήμα της Ασιατικής Οδού 1.
Κάρολος Γ΄ Φίλιππος του Παλατινάτου

Βιογραφία

Γεννήθηκε στο Νόιμπουργκ αν ντερ Ντονάου και ήταν ο τέταρτος γιος του Φίλιππου-Γουλιέλμου εκλέκτορα του Παλατινάτου, δούκα του Γιούλιχ-Μπεργκ και κόμη του Νόιμπουργκ και της Ελισάβετ-Αμαλίας, κόρης του Γεωργίου Γ΄ μαρκήσιου (λαντγκράβου) του Έσσε-Ντάρμστατ. Αδέλφια του ήταν η Ελεονόρα-Μαγδαληνή σύζυγος του Λεοπόλδου Α΄ των Αψβούργων, η Μαρία-Σοφία σύζυγος του Πέτρου Β΄ της Πορτογαλίας, η Μαρία-Άννα σύζυγος του Φιλίπου Β΄ της Ισπανίας και άλλα δέκα ακόμη αδέλφια.
Στα δεκατέσσερά του έγινε κληρικός στην Κολωνία, στο Ζάλτσμπουργκ και στο Μάιντς. Ωστόσο το 1684 ακολούθησε στρατιωτική σταδιοδρομία εισερχόμενος στον στρατό των Αψβούργων και πολέμησε εναντίον των Οθωμανών (1691-94). Προήχθη σε στρατάρχη και το 1712 ορίστηκε κυβερνήτης της Πέραν Αυστρίας, στο Ίνσμπουργκ.
Το 1716 απεβίωσε ο πρωτότοκος αδελφός του Ιωάννης-Γουλιέλμος εκλέκτορας του Παλατινάτου. Μια και οι άλλοι δύο μεγαλύτεροι αδελφοί του είχαν αποβιώσει νέοι το 1683 και το 1694, ανέλαβε αυτός εκλέκτορας του Παλατινάτου. Μετέφερε την πρωτεύουσα από τη Χαϊδελβέργη στο Μάνχαϊμ το 1720 και όρισε τον προσφιλή του γελωτοποιό Περκέο υπεύθυνο των αποθεμάτων κρασιού του κάστρου εκεί. Για να ενδυναμώσει την ένωση των κλάδων των Οίκου, το 1742 πάντρεψε τις τρεις εγγονές του με Βίττελσμπαχ: την Ελισάβετ-Αυγούστα με τον Κάρολο Δ΄ Θεόδωρο τότε κόμη του Ζούλτσμπαχ, τη Μαρία-Φραγκίσκα με τον Φρειδερίκο-Μιχαήλ κόμη του Τσβάιμπρυκεν και τη Μαρία-Άννα με τον Κλήμη-Φραγκίσκο δούκα της Βαυαρίας. 
Απεβίωσε το 1742 στο Μάνχαϊμ άτεκνος. Ήταν ο τελευταίος του κλάδου του και τον κληρονόμησε ο εγγονός του δεύτερου εξαδέλφου του, ο Κάρολος Δ΄ Θεόδωρος του νεότερου κλάδου Ζούλτσμπαχ. Όταν ζούσε στο Μάνχαϊμ αυτός και αργότερα ο διάδοχός του Κάρολος Δ΄ Θεόδωρος έφτιαξαν μαζί αυτό που θεωρείται ως η τελειότερη ορχήστρα στην Ευρώπη. Η ορχήστρα αυτή του παρεκκλησίου, υπό τη διεύθυνση άξιων μουσικών, επαινέθηκε από μουσικούς όπως ο Μότσαρτ.
Γεώργιος Φρειδερίκος Β΄ του Βρανδεμβούργου-Άνσμπαχ

Βιογραφία

Ήταν ο δευτερότοκος γιος του Ιωάννη-Φρειδερίκου μαργράβου του Βρανδεμβούργου-Άνσμπαχ και της Ιωάννας-Ελισάβετ, κόρης του Φρειδερίκου ΣΤ΄ μαργράβου του Μπάντεν-Ντούρλαχ.
To 1692 διαδέχθηκε τον μεγαλύτερο αδελφό του ως μάργραβος του Βρανδεμβούργου-Άνσμπαχ. Το διάστημα 1695-1697 συμμετείχε στον Πόλεμο της Διαδοχής του Παλατινάτου ως εθελοντής στον Αυστριακό στρατό. Κατά τον Πόλεμο της Ισπανικής Διαδοχής το 1702 επέτυχε την κατάληψη του φρουρίου Μπερσέλλο στη Μόντενα.
Το 1703 στη μάχη του Κίτενσεε σκοτώθηκε σε ηλικία 25 ετών. Ήταν άγαμος και τον διαδέχθηκε ο νεότερος, ετεροθαλής αδελφός του Γουλιέλμος-Φρειδερίκος ως μάργραβος του Βρανδεμβούργου-Άνσμπαχ.